แบงก์ชาติฮ่องกงยอมรับ“เอชเอสบีซี”เลือกลอนดอนเป็นที่ตั้งสนง.ใหญ่
แบงก์ชาติฮ่องกงยอมรับ“เอชเอสบีซี”เลือกลอนดอนเป็นที่ตั้งสนง.ใหญ่
15 ก.พ. 2559

นายนอร์แมน ชาน ผู้ว่าการธนาคารกลางฮ่องกง เปิดเผยว่า ธนาคารกลางเคารพการตัดสินใจของเอชเอสบีซี โฮลดิ้งส์ ในการคงสำนักงานใหญ่ของธนาคารเอาไว้ที่กรุงลอนดอน
ทั้งนี้ คณะกรรมการของธนาคารมีมติเป็นเอกฉันท์ให้คงสำนักงานใหญ่เอาไว้ที่กรุงลอนดอน และจะไม่ย้ายไปที่ฮ่องกงหรือที่อื่น หลังจากที่ได้ดำเนินการทบทวนเป็นเวลา 10 เดือน
ผู้ว่าการธนาคารกลางฮ่องกงกล่าวว่า สำหรับธนาคารระดับโลกอย่างเอชเอสบีซีนั้น การย้ายสถานที่เป็นเรื่องที่สำคัญและมีการดำเนินงานที่ซับซ้อน อย่างไรก็ตาม นายชานยังคงแสดงความเชื่อมั่นในสถานะของฮ่องกง ในฐานะศูนย์กลางการเงินที่ธนาคารรายใหญ่หลายแห่งใช้เป็นที่ตั้งของสำนักงานใหญ่